Hugsanlega má hægja á hlýnun Jarðar með því að minnka magn sólarljóss sem berst niður á yfirborð plánetunnar . Það eru í það minnsta tillögur tiltölulega smás hóps vísindamanna sem vilja leggjast í róttækar aðgerðir til að koma í veg fyrir auknar og æ hraðari loftslagsbreytingar . Loftslagsráðstefna Sameinuðu þjóðanna ( COP 20 ) stendur nú yfir í Lima í Perú . Ráðstefnan er talin vera mikilvægur hlekkur til að ná markmiði alþjóðasamfélagsins um lagalega bindandi samning milli ríkja um takmörkun á losun koltvíoxíðs út í andrúmsloftið . Gestgafinn þetta árið vill að texti samkomulags liggi fyrir í lok ráðstefnunnar . Eini lagalega bindandi samingurinn sem gerður hefur verið um losun gróðurhúsalofttegunda er Kyoto-bókunin sem gerð var árið 1997 og tók gildi í desember 2005 . Sá samningur rann hins vegar út í lok árs 2012 . Hlutar samningsins hafa verið framlengdir en ítrekaðar viðræður um nýjan samning hafa allar silgt í strand . Auglýsing Á fundinum í Lima mun að öllum líkindum skýrast hvernig samkomulagið mun á endanum líta út . Á loftslagsráðstefnunni í Lima er nýr samningur undirbúinn og reynt að finna sameiginlega fleti milli ríkjanna fyrir ráðstefnu næsta árs í París þar sem markmiðið er að skrifa undir og ganga frá samkomulagi . Á fundinum í Lima mun að öllum líkindum skýrast hvernig samkomulagið mun á endanum líta út . Allir þurfa að vera með Bandaríkin og Kína eru föst á þeirri stefnu sinni að ætla ekki að skrifa undir lagalega bindandi samning . Bandaríkin vilja ekki taka þátt í slíkum sáttmála því bandaríska þingið mun að öllum líkindum ekki samþykka hann . Ríkin tvö , auk Evrópusambandsins , losa mest magn gróðurhúsalofttegunda út í andrúmsloftið en hafa öll sett sér markmið til að minna losun sína . Kjarninngreindi frá því í nóvember að Bandaríkin og Kína hefðu gert með sér samkomulag um minni útblástur . Önnur ríki sem losa mikið magn hafa ekki sett sér markmið . Rússland , Ástralía , Indland eru þar lykilgerendur enda þurfa öll ríki að koma að samkomulaginu eigi lofslagsmarkmið Sameinuðu þjóðanna að nást með þessum leiðum . Viðræður um samkomulag hafa áður hrunið , þrátt fyrir að góður vilji hafi verið meðal allra þjóða og skilningur á markmiðinu . Skemmst er að minnast ráðstefnunnar í Kaupmannahöfn 2009 , sem Svandís Svavarsdóttir þáverandi umhverfisráðherra sótti fyrir hönd Íslands . Nú hafa sérfræðingar mestar áhyggjur af því að „ hinar ríkari þjóðir “ muni standa í vegi fyrir að samkomulag náist . Makmið ráðstefnunnar 2009 var að útbúa samningsdrög ( eins og stefnan er í ár í Lima ) en þegar á leið urðu ráðstefnugestir óánægðir með hvernig haldið var á málum . Ekkert varð af samkomulaginu 2010 . Þá voru það þróunarríki sem stóðu í einna helst í veg fyrir samkomulagi eftir að hafa séð samningsdrögin sem þau töldu hygla ríkari þjóðum . Nú hafa sérfræðingar mestar áhyggjur af því að „ hinar ríkari þjóðir “ muni standa í vegi fyrir að samkomulag náist . Hér að neðan má heyra hlaðvarpsþátt The Guardian um ráðstefnuna í Lima . Þar er meðal annars rætt við Susan Goldenberg , loftslagsfréttamann Guardian í Lima . Hún útskýrir meðal annars hvaða niðurstaða hægt er að vænta af ráðstefnunni í Perú . Vísindamenn hafa talið til margar tæknilegri lausnir til að hægja á hlýnun jarðar . Þær eru þó misvænlegar til árangurs . Í grein sem birtist í vísindatímaritinu Philosophical Transactions of the Royal Society A fyrir skömmu voru ýmsar leiðir tilgreindar sem gætu nýst sem fyrsta skrefið í þá átt að takmarka magn sólargeisla sem berast til yfirborðs Jarðar . Mashable greinir frá þessum leiðum vef sínum í dag . Meðal þeirra leiða sem tilgreindar eru er að gera skýjahuluna hvítari með því að speyja sjó upp í loftið ( e. marine cloud brightening ) . Eðlisfræðingurinn John Latham lagði þetta fyrst til árið 1990 . Þannig myndu vindknúin skip sigla um hafið og spreyja söltum sjónum upp í loftið svo hann blandist skýjunum . Þannig verður skýjahulan hvítari og endurkastar meira af geislum sólar aftur út í himinngeiminn . Kenningu sinni til stuðnings hefur Latham bent á að útblástur stórra skipa sjáist á gervitunglamyndum . Latham hefur ritað margar fræðigreinar um þessa hugmynd sína og segir vísbendingar um að leiðin gæti virkað . Hann bendir til dæmis á að útblástur frá stórum skipum megi sjá á gervihnattamyndum . Þá hafa verið nefndar hugmyndir sem fela í sér að spreyja súlfat-dögg í heiðhvolfið til að hindra sólargeisla . Áhrif þessa lausnar yrði í líkingu við það sem gerist þegar gosmökkur eldfjalla stígur upp í heiðhvolfið og berst með háloftavindum . Vísindamenn telja jafnframt hægt að breyta svokölluðum klósigum ( tegund háskýja ) svo þau myndu framleiða fleiri ískristalla . Þetta yrði gert til að geislarnir sem lágskýin endurvarpa aftur út í geim kæmust alla leið út úr lofthjúpi Jarðar , og yrði ekki endurvarpað til Jarðar á ný af klósigunum . „ Sumir eru hræddir við þetta og halda að við séum að þykjast vera Guð . “ Þessar hugmyndir hafa hins vegar verið gagnrýndar harðlega . Aðrir vísindamenn telja engar líkur á því að þessar lausnir muni virka . Matt Watson , rannsakandi við Bristol-háskóla , lét hafa eftir sér í viðtali við BBC að honum fyndust svona lausnir ógnvekjandi . „ En við verðum að bera saman mögulegar lausnir við það sem við erum að gera núna , þegar allt gengur sinn vana gang í átt til fjögurra gráðu heitari heims . “ John Latham segir svona lausnir aðeins vera til skamms tíma og til þess að hægja á þróuninni svo mannkynið geti fengið meiri tíma til að undirbúa varanlega lausn . „ Sumir eru hræddir við þetta og halda að við séum að þykjast vera Guð , “ segir Latham . „ En ÞAð sem við erum að reyna að gera er að endurheimta þær aðstæður sem væru hér ef við hefðum ekki brennt jarðefnaeldsneyti í auknum mæli í 100 ár . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .